**Aneksi 3.1:** **Procedura e kqyrjes së kartelave për monitorimin e zbatimit nga MF dhe IF të protokolleve për parandalimin dhe mjekimin e** **HTA, Diabet, Dislipidemi, Astmë dhe SPOK**

Kqyrja e kartelave synon të vlerësojë dokumentimin e përdorimit të instrumentave klinkë që përmban protokolli i parandalimit dhe mjekimit për secilën nga 5SJT-tëtë nëpëmjet i)verifikimit të pranisë në kartelat e pacientit të mjeteve që ndihmojnë vendim-marrjen klinike (Lista e plotë e këtyre mjeteve jepet tek Aneksi 3.2) dhe ii)të dokumentimit të gjykimit klinik bazuar në këto mjete të përshkruar në ditën e vizitës.

Kryhet nëpërmjet kqyrjes së kartelave të zgjedhura rastësisht në ditën e monitorimit.

Kartelat zgjidhen rastësisht nga Regjistri i vizitave të mjekut/ëve të përzgjedhur. Kryerja e zgjedhjeve të rastësishme jepet te axhenda e vizitës monitoruese.

Ekipi i monitoruesve në ditën e monitorimit bën:

1.Përzgjedhjen rastësore të mjekëve prej të cilëve do të zgjidhen rastësisht nga regjistri i vizitave të tyre kartelat për kqyrjen e zbatimit të protokolleve të parandalimit dhe trajtimit të atyre SJT-ve që jepen te qëllimi i vizitës monitoruese. Më pas Drejtori i QSH-së vë në dispozicion të monitoruesve regjistrat e vizitave të MF të përzgjedhur. Duke ju referuar këtyre regjistrave, monitoruesit zgjedhin në mënyrë të rastësishme kartelat për kqyrjen e zbatimit të protokolleve të parandalimit dhe trajtimit të atyre SJT-ve që jepen te qëllimi i vizitës monitoruese.

2. Plotëson Mjetet për monitorimin e **zbatimit nga MF dhe IF të protokolleve për parandalimin dhe mjekimin për HTA, Diabet, Dislipidemi, Astmë dhe SPOK** (mjetin/mjetet për ato SJT që përputhen me qëllimin e vizitës monitoruese) me Po kur kërkesa e treguesit dokumentohet në kartelë dhe Jo kur kërkesa e treguesit nuk dokumentohet në kartelë.

3.Pas plotësimit të mjetit për secilën SJT bën përmbledhjen me gjetjet duke identifikuar ato kërkesa/tregues që dokumentohen në të gjitha kartelat e kqyrura ose në më shumë se gjysmën e tyre dhe ato kërkesa/tregues që nuk dokumentohen në asnjë nga kartelat e kqyrura ose në më shumë se gjysmën e tyre.

4.Kontribuon në hartimin e përmbledhjes së gjetjeve që do të ndahen me stafin e QSH-së në mënyrë anonime në fund të ditës së monitorimit.

5. Pas kryerjes së vizitës monitoruese, merr me vete dhe ruan të gjitha mjetet që ka plotësuar në një dosje të veçantë në vendin e punës në NJVKSH/DROSHKSH.

Gjatë monitorimit nëpërmjet kqyrjes së kartelaverespektohen rregullat bazë të mëposhtme:

1)Zgjedhja e rastësishme e mjekëve prej të cilëve do të zgjidhen rastësisht nga regjistri i vizitave të tyre kartelat për kqyrjen e zbatimit të protokolleve të parandalimit dhe trajtimit të atyre SJT-ve që jepen te qëllimi i vizitës monitoruese

2)Zgjedhja e rastësishme e kartelave mjekësore për periudhën dhe në sasitë e paracaktuara

3)Ruajtja e anonimatit në diskutimin e gjetjeve në grup (pa përmendur emra të pacientëve, të mjekëve, apo të infermierëve)